EkBass/fiwiki-20250220-pages-articles huggingface dataset:
Alvin Sargent

Alvin Sargent (12. huhtikuuta 1927 Philadelphia, Pennsylvania – 9. toukokuuta 2019 Seattle, Washington) oli yhdysvaltalainen elokuvakäsikirjoittaja. Hän on voittanut Oscar-palkinnot elokuvista Muistojeni Julia (1978) ja Tavallisia ihmisiä (1980) ja ollut ehdolla vuoden 1973 elokuvasta Paperikuu. Muita Sargentin käsikirjoittamia elokuvia ovat Lain tällä puolella (1970), Entäs Bob? (1991), Spider-Man 2 (2004) ja Spider-Man 3 (2007). Sargent valmistui Upper Darby High Schoolista vuonna 1945. Myös Alvinin veli Herb Sargent työskenteli käsikirjoittajana. Alvin Sargent oli avioliitossa tuottaja Laura Ziskinin kanssa vuodesta 2010 tämän kuolemaan 2011 saakka. Sargent kuoli 92-vuotiaana kotonaan Seattlessa 9. toukokuuta 2019. ==Lähteet== == Aiheesta muualla == * Luokka:Yhdysvaltalaiset elokuvakäsikirjoittajat Luokka:Oscar- palkinnon saajat Luokka:Parhaan käsikirjoituksen Bafta-palkinnon saaneet Luokka:Vuonna 1927 syntyneet Luokka:Vuonna 2019 kuolleet
HK SL8

HK SL8 on Heckler & Kochin valmistama, muun muassa tukistaan, tähtäimistään ja lippaaltaan muutettu itselataava siviiliversio G36 -rynnäkkökivääristä.Modern Firearms - Heckler-Koch HK SL-8 rifle == Tekniset tiedot == *Kaliiperi: .223 Remington *Pituus: 980 mm *Piipun pituus: 528 mm *Paino: 3,9 kg *Lipas: 10 patruunaa == Lähteet == Luokka:Kiväärit
Johnny Sheffield

Jon Matthew Sheffield "Johnny" Cassan (11. huhtikuuta 1931 Pasadena, Kalifornia – 15. lokakuuta 2010 Chula Vista, Kalifornia) oli yhdysvaltalainen näyttelijä. Hän aloitti lapsinäyttelijänä ja loi lopulta koko uransa varsin nuorena; hän päätti aktiiviuransa jo vuonna 1955. Sheffield syntyi Pasadenassa, Kaliforniassa, näyttelijä Reginald Sheffieldin poikana. Hän esiintyi 1930–1950-luvuilla lukuisissa viidakkoaiheisissa Tarzan- ja Bomba- elokuvissa. Johnny kuoli sydänkohtaukseen kotonaan. Myös Sheffieldin veli Billy toimi nuorella iällään näyttelijänä. == Elokuvat == * Tarzanin poika (Tarzan Finds a Son!, 1939) * Tarzanin salainen aarre (Tarzan's Secret Treasure, 1941) * Tarzan suurkaupungissa (Tarzan suurkaupungissa, 1942) * Tarzanin erämaan seikkailut (Tarzan's Desert Mystery, 1943) * Tarzan ja viidakkokansa (Tarzan Triumphs, 1943) * Tarzan ja amatsoonit (Tarzan and the Amazons, 1945) * Aarniometsän poika (Bomba, the Jungle Boy, 1949) * Viidakon musta pantteri (Bomba on Panther Island, 1949) * Bomba ja kätketty kaupunki (Bomba and the Hidden City, 1950) * Bomba ja kadonnut tulivuori (The Lost Volcano, 1950) * Tarzanin pojan seikkailut (Bomba and the Elephant Stampede, 1951) * Viidakon nuori Tarzan (Bomba and the Lion Hunters, 1951) * Bomba – Tarzanin poika (African Treasure, 1952) * Tarzanin poika ja viidakkotyttö (Bomba and the Jungle Girl, 1952) * Viidakon rummut (Safari Drums, 1953) * Tarzanin pojan kosto (The Golden Idol, 1954) * Tarzanin poika ja tappajaleopardi (Killer Leopard, 1954) * Bomba, viidakon valtias (Lord of the Jungle, 1955) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1931 syntyneet Luokka:Vuonna 2010 kuolleet Luokka:Yhdysvaltalaiset lapsinäyttelijät
Pascal Lissouba

Pascal Lissouba (15. marraskuuta 1931 Tsingidi, Ranskan Keski-Afrikka – 24. elokuuta 2020 Perpignan, RanskaFormer Congolese President Pascal Lissouba passed away at 88 in France ) oli kongolainen poliitikko. Hän toimi Kongon tasavallan presidenttinä vuosina 1992–1997; häntä sekä edelsi että seurasi Denis Sassou Nguesso. Lissouba opiskeli Nizzassa, Tunisissa ja Pariisin yliopistossa. Hän oli ensimmäinen kongolainen joka väitteli tohtoriksi. Hän toimi varhaisella urallaan 1960-luvulla maansa maatalous- ja pääministerinä. Ministerikausiensa välissä hän oli Brazzavillen yliopiston professori. Lissouba sai elinkautisen vankeusrangaistuksen väitetystä osallisuudestaan sotilasjohtaja Marien Ngouabin salamurhaan 1977. Hän vapautui vuonna 1979, mutta eli aina vuoteen 1990 maanpaossa Ranskassa. Lissouba voitti maan ensimmäiset demokraattiset presidentinvaalit vuonna 1992, jolloin Denis Sassou Nguesso luopui vallasta. Virkakautensa alussa hän oli Ranskan suosiossa, mutta välit viilenivät, kun Lissouba suosi amerikkalaista öljy-yhtiötä Occidental Petroleumia. Vuonna 1997 Sassou Nguessoa tukevat joukot nousivat aseelliseen kapinaan ja Lissouba joutui pakenemaan presidentinpalatsista. Hän keräsi tukea afrikkalaisilta valtioilta, mutta Sassou Nguessolla oli takanaan Ranskan tuki. Kongon yhteiskuntaa pitkään ravistelleet ankarat levottomuudet jatkuivat Lissouban presidenttikaudella ja sen jälkeen. Vallasta syöksemisensä jälkeen Lissouba eli maanpaossa Lontoossa. Vuonna 2001 Lissouba tuomittiin poissaolevana 30 vuodeksi ja neljä hänen ministeriään 20 vuodeksi pakkotyöhön korruptiosta ja valtiopetoksesta. Heidän todettiin myyneen öljyä amerikkalaisyhtiölle noin neljäsosalla käyvästä hinnasta. Vuonna 2010, maan itsenäisyyden 50-vuotisjuhlissa, Lissouballe myönnettiin mitali, jonka hänen vaimonsa kävi noutamassa. Vaimo myönsi Lissouban kärsivän dementiasta ja sydänongelmista. Lissouba kuoli 88-vuotiaana elokuussa 2020 Etelä-Ranskassa, jonne hän oli asettunut asumaan Lontoon jälkeen. == Lähteet == Luokka:Kongon tasavallan presidentit Luokka:Kongon tasavallan pääministerit Luokka:Professorit Luokka:Vuonna 1931 syntyneet Luokka:Vuonna 2020 kuolleet
EFL

EFL voi tarkoittaa muun muassa seuraavia: * EFL, European Football League, eurooppalaisten joukkueiden amerikkalaisen jalkapallon kilpailu * EFL, English Football League, Englannin liiga jalkapallossa * EFL, English as a foreign language, englannin kielen opetus vieraana kielenä.
Ferenc Mádl

Ferenc Mádl (29. tammikuuta 1931 – 29. toukokuuta 2011) oli unkarilainen poliitikko ja lakimies. Hän toimi maansa presidenttinä vuosina 2000–2005; edeltäjänä oli Árpád Göncz ja seuraajana László Sólyom. Mádl toimi Unkarin tiedeakatemian täysjäsenenä vuodesta 1993. Hän ei kuulunut mihinkään puolueeseen, vaan vaikutti sitoutumattomana poliitikkona. Poliittisen uransa ohella Mádl loi huomattavan kansainvälisen uran lakitieteessä ja julkaisi useita kirjoja. Hänellä oli puolisonsa Dalman kanssa yksi lapsi. == Lähteet == Luokka:Unkarin presidentit Luokka:Vuonna 1931 syntyneet Luokka:Vuonna 2011 kuolleet
Lunitik Muzik

Lunitik Muzik on rap-yhtye Lunizin toinen albumi, joka julkaistiin vuonna 1997. ==Kappalelista== # ”Intro” (DJ Thump & Mengesha ”Mystro” Francis) # ”Highest Niggaz in the Industry” (mukana E-40 ja B-Legit) # ”Funkin Over Nuthin’” (mukana Too Short ja Harm) # ”In My Nature” (mukana 8Ball & MJG) # ”Jus Mee & U” (mukana Raphael Saadiq) # ”Game” (Interlude) (TK Kirkland) # ”My Baby Mamma” # ”Is It Kool?” (mukana MoKenStef) # ”$ad Millionaire” (mukana Brownstone) # ”Killaz of the Payroll” (mukana Phats Bossilini, Madd Maxx & Poppa LQ) # ”Phillies” (mukana Poppa LQ) # ”Mobb Shit” (mukana Swoop G, 3X Krazy & Cydal) # ”Y Do Thugz Die” (mukana Val Young) # ”Hypnotize” (mukana Redman) # ”Handcuff Your Hoes” # ”20 Bluntz a Day” (mukana The 2 Live Crew ja Christión) # ”Bonus Track” Luokka:Lunizin albumit Luokka:Vuoden 1997 albumit
Árpád Göncz

Árpád Göncz (10. helmikuuta 1922 – 6. lokakuuta 2015)http://index.hu/belfold/2015/10/06/meghalt_goncz_arpad/ oli unkarilainen poliitikko, joka toimi maansa presidenttinä kaksi perättäistä viisivuotiskautta 1990–2000. Göncz aloitti poliittisen toimintansa heti toisen maailmansodan jälkeen, mutta joutui vaikeuksiin kommunistien valtakaudella. Hän oli vankilassa 1957–1963. Poliittisesti hän aktivoitui uudelleen 1980-luvulla. Göncz kuului Vapaiden demokraattien liitto -puolueen (SZDSZ) perustajajäseniin vuonna 1988. Myös hänen tyttärensä Kinga Göncz on toiminut valtakunnan politiikassa. Göncz opiskeli lakitiedettä. Hän myös kirjoitti ja käänsi kaunokirjallisia tekstejä. == Lähteet == Luokka:Unkarin presidentit Luokka:Vuonna 1922 syntyneet Luokka:Vuonna 2015 kuolleet
Silver & Black

Silver & Black on kolmas studioalbumi rap-yhtye Lunizilta. Albumi julkaistiin vuonna 2002. ==Kappalelista== #"Street Money" (mukana Benjilino) – 3:45 #"Fuck You" (mukana C-Bo) - 4:11 #"A Piece Of Me" (mukana Fat Joe) - 4:29 #"Oakland Raiders" - 4:48 #"Fugitive (Armed & Dangerous)" (mukana Dru Down & Benjilino) - 4:11 #"Big Face Escalade" (mukana Nic Nac & Nina Ross) - 3:36 #"Closer Than Close" (mukana Dru Down) - 4:49 #"Issues" (mukana Devin the Dude & KB) - 4:56 #"Break Me Off" (mukana Treach & IMX) - 4:10 #"Swang Song" - 3:50 Luokka:Lunizin albumit Luokka:Vuoden 2002 albumit
Daniel Quinn

Daniel Quinn (11. lokakuuta 1935 Omaha, Nebraska – 17. helmikuuta 2018 Houston, Texas) oli yhdysvaltalainen kirjailija. Hänet tunnetaan parhaiten kirjastaan Ismael, joka ilmestyi suomeksi vuonna 1992. Se voitti Turner- palkinnon vuonna 1991. ==Lähteet== == Aiheesta muualla == * Ishmael.org Luokka:Yhdysvaltalaiset novellikirjailijat Luokka:Vuonna 1935 syntyneet Luokka:Vuonna 2018 kuolleet
Greatest Hits (Luniz)

Greatest Hits on rap-ryhmä Lunizin kokoelma-albumi. Albumin julkaisi vuonna 2005 C-Note Records. ==Kappaleet== #"Intro"- 0:51 #"So Much Drama"- 5:14 #"Just Me and You"- 4:54 #"Oakland Raiders"- 4:48 #"Playa Hata"- 4:32 #"In My Nature"- 5:25 #"Fuck You"- 4:11 #"I Got 5 on It"- 4:13 #"9 Killers on the Payroll"- 6:03 #"Big Face Escalade"- 3:37 #"Pimps, Payers Hustlers"- 5:02 #"Baby Momma"- 4:13 #"Closer Than Close"- 4:50 #"Broke Hoes Is a No No"- 4:12 #"Mob"- 5:13 #"Break Me Off"- 4:11 Luokka:Vuoden 2005 kokoelma-albumit Luokka:Lunizin albumit
Anju

Anju (, hanja 安州市) on kaupunki Korean demokraattisessa kansantasavallassa Etelä-Pyeonganin maakunnassa. Kaupungin läpi virtaa Cheongcheonjoki. Kaupungin asukasluku oli 167 646 vuonna 2008. ==Lähteet== ==Aiheesta muualla== Luokka:Pohjois-Korean kaupungit
Bootlegs & B-Sides (Luniz)

Bootlegs & B-Sides on kokoelma-albumi rap-ryhmä Lunizilta. Albumi julkaistiin vuonna 1997. ==Kappalelista== #"I Got 5 on It"- 4:14 #"Scandalous"- 4:57 #"Dirty Rats"- 4:17 #"Scope"- 4:17 #"She's a Freak"- 4:33 #"Cream"- 4:45 #"Riding Dirty"- 4:37 #"911"- 6:35 #"Thangz"- 5:08 #"Gunz"- 5:05 #"Stupid"- 4:57 Luokka:Vuoden 1997 kokoelma-albumit Luokka:Lunizin albumit
Hélio Castroneves

Hélio Castroneves (alk. Hélio Castro Neves, s. 10. toukokuuta 1975 São Paulo) on brasilialainen moottoriurheilija. Nykyisin hän ajaa IndyCar-sarjaa Penske Racing -tallissa. Castroneves on voittanut neljästi Indianapolis 500 -kilpailun (vuosina 2001, 2002, 2009 ja 2021). Hän on kaikkien aikojen viides kuljettaja, joka on voittanut kilpailun peräkkäisinä vuosina. Castroneves aloitti uransa Indy Lights -sarjassa vuonna 1996. Sieltä hän siirtyi CARTiin vuodeksi 1998 ja edelleen IndyCariin vuonna 2001. Castroneves voitti parinsa Julianne Houghin kanssa Dancing with the Starsin viidennen tuotantokauden syksyllä 2007. == Lähteet == Luokka:Brasilialaiset autourheilijat Luokka:Champ Car -kuljettajat Luokka:Vuonna 1975 syntyneet Luokka:Elävät henkilöt
Eija Lappalainen

Eija Lappalainen (o.s. Laitinen, s. 17. kesäkuuta 1975 Juva) on yhdessä Anne Leinosen kanssa nuortenkirjoja julkaissut suomalainen kirjailija. Laitinen aloitti kirjoittamisen yhdessä lapsuudenystävänsä Anne Leinosen kanssa heidän käydessä yläastetta. Vuonna 1999 Laitinen ja Leinonen alkoivat kirjoittaa yhdessä uudelleen. He osallistuivat WSOY:n järjestämään nuortenkirjakilpailuun. Lokkeja rakastava veli voitti kilpailun ja romaani julkaistiin Bulevardi-sarjan avauksena 2001. Kolmannessa nuortenromaanissa Saga (2003) on mukana hieman fantasiaa ja se sijoittuu Islantiin. Romaania innoittivat tositelevisiosarjat. Devoted souls: Peliromaani (2007) yhdistää tekstiä ja Markku Lappalaisen sarjakuvaa. Kirjailijat halusivat kuvata pelaamisen viehätystä ja yhteisöllisyyttä. Kirjailijaparin teos Routasisarukset oli Lasten- ja nuortenkirjallisuuden Finlandia -palkinnon ehdokkaana vuonna 2011.Suomen Kirjasäätiö: Lasten- ja nuortenkirjallisuuden Finlandia - Aiemmat voittajat Viitattu 25.7.2022. Eija Laitinen on valmistunut medianomiksi ja työskentelee graafisena suunnittelijana Helsingissä. == Teokset == * * * * * * == Lähteet == == Aiheesta muualla == * Kaksi kertojaa - yksi ääni . Kirjailijoiden kotisivut. Luokka:Suomalaiset lasten- ja nuortenkirjailijat Luokka:Suomalaiset tieteiskirjailijat Luokka:Vuonna 1975 syntyneet Luokka:Elävät henkilöt
Joseph Sargent

Joseph Sargent (22. heinäkuuta 1925 Jersey City, New Jersey – 22. joulukuuta 2014 Malibu, Kalifornia) oli neljä Emmy-palkintoa voittanut yhdysvaltalainen elokuvaohjaaja. Hänen tuotantoonsa kuului lukuisten televisioelokuvien ohella muun muassa Tappajahain kosto (1987). Alun alkaen Sargent työskenteli näyttelijänä. Hän oli vuodesta 1970 naimisissa näyttelijä Carolyn Nelsonin kanssa; parin tytär Lia on niittänyt mainetta ääninäyttelijänä. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1925 syntyneet Luokka:Vuonna 2014 kuolleet
Kari Kolmas

Kari Kolmas on Kari Peitsamon ja Ankkulin ja samalla Peitsamon kolmas albumi. Levy ilmestyi Ankkuli-bändin nimellä vaikka levy on Peitsamon yksin esittämä. Peitsamo soittaa levyllä akustista kitaraa ja laulaa. Levy julkaistiin CD:nä vuonna 1993 yhdessä EP:n Puinen levy kanssa. == Kappaleet == A-puoli #Tiellä rakkauden – Cookin' (In the Kitchen of Love) – #Tyttöystävä #Kitaraani näppäilen #Kirjoitan modernia runoa #Kristallinen pienoiselefantti #Nuorena tansseihin #Fetsi #Tahdon olla hippi #Gepetto teki minut! #Laulu vihamiehilleni #Vanha ränsistynyt elokuvateatteri #Toiveajattelua B-puoli #Ihmisiä ulkoiluttavat koirat #Lintumiehen laulu #Sateinen sunnuntai-iltapäivä #Mun viisiotteluni #Vanha haalistunut laulu #Setä Ben ja hänen lentävät syntetisaattorinsa: minut lukittiin vahingossa galleriaan #Orpokodissa tapahtuu #Kari Peitsamon ensimmäinen protestilaulu #Yö laivassa #Mekaaninen susi #Toinen balladi Kari Peitsamosta #Puutarhan alla Sävellykset, sanoitukset ja sovitukset Kari Peitsamo, paitsi Tiellä rakkauden säv. ja san. John Lennon, suom. san. Kari ja Heikki Peitsamo; Mun viisiotteluni säv. ja sov. Kari ja Heikki Peitsamo == Lähteet == Luokka:Kari Peitsamon albumit Luokka:Vuoden 1978 albumit Luokka:Love Recordsin albumit
Juoksemajärvi

Juoksemajärvi (v:sta 1948 ) on järvi Karjalankannaksella Viipurin piirissä Leningradin alueella Venäjällä. Järvi sijaitsee Suomen Neuvostoliitolle luovuttamalla alueella, ja se sijaitsi Suomelle kuuluessaan Kirvun ja Vuoksenrannan kuntien rajalla. Luode–kaakko suuntainen Juoksemajärvi on kapea ja noin 12 kilometriä pitkä. Juoksemajärven luoteispäähän laskee Torajärvestä tuleva Helisevänjoki (myös Kirvujoki). Juoksemajärven eteläpäästä Helisevänjoki jatkaa kulkuaan Helisevänjärveen. Luokka:Luovutettujen alueiden järvet Luokka:Leningradin alueen järvet Luokka:Vuoksen alue Luokka:Kirvu Luokka:Vuoksenranta
Walter Tevis

Walter Stone Tevis (1928–1984) oli yhdysvaltalainen kirjailija. Hän toimi englanninkielisen kirjallisuuden professorina Ohion yliopistossa. Tevisiltä on suomennettu romaanit Yhdeksäs aste (1980), dystopiakuvaus lukutaidottomasta yhteiskunnasta, ja Musta kuningatar (1983). Yhdeksäs aste oli Nebula- palkintoehdokkaana. Tevis on julkaissut kuusi romaania, joista kolmen pohjalta on tehty myös elokuva. Martin Scorsese ohjasi löyhästi Tevisin romaanin The Color of Money pohjalta elokuvan Suuret setelit (1986). Sen edeltäjä oli Tevisin romaaniin The Hustler pohjautunut, Robert Rossenin ohjaama Suurkaupungin hait (1961), joka sai yhdeksän Oscar-palkintoehdokkuutta. ==Teokset== ===Romaanit=== * The Hustler, 1959. * The Man Who Fell to Earth, 1963. * Yhdeksäs aste (Mockingbird), 1980. Suom. Pirkko Talvio-Jaatinen. * The Steps of the Sun, 1983. * Musta kuningatar (The Queen's Gambit), 1983. Suom. Anja Leppänen. * The Color of Money, 1984. ===Novellikokoelmat=== * Far From Home, 1981. ** 1. osa: Far From home. ** 2. osa: Close To Home. == Aiheesta muualla == * https://www.waltertevis.org/ * Fantastic Fiction - Walter Tevis. * David Hebblethwaite: Mockingbird . Zone-sf.com 2008. Luokka:Yhdysvaltalaiset kirjailijat Luokka:Yhdysvaltalaiset tieteiskirjailijat Luokka:Vuonna 1928 syntyneet Luokka:Vuonna 1984 kuolleet
Jens Nygård

Jens Nygård (s. 8. tammikuuta 1978 Närpiö) on uransa lopettanut suomalainen jalkapalloilija. Hän oli pelipaikaltaan keskuspuolustaja tai puolustava keskikenttäpelaaja. Liigaotteluita Nygård on pelannut yhteensä 152 kappaletta, joissa hän on tehnyt 7 maalia. Nygårdin veli on myös pitkän uran jalkapalloilijana tehnyt Tomas Nygård. ==Lähteet== * Veikkausliigan Hall of Fame ==Aiheesta muualla== * Jens Nygård Vaasan Palloseuran sivuilla * Jens Nygård Veikkausliigan sivuilla Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Helisevänjoki

Helisevänjoki (yläjuoksun nimenä myös Kirvunjoki, v:sta 1948 ; alin osuus Juoksemajärven ja Helisevänjärven välillä ) on Vuoksen vesistöön kuuluva joki Etelä-Karjalassa. Suurin osa joesta virtaa Venäjän puolella Leningradin alueen Viipurin piiriin kuuluvan Antrean kaupunkikunnan alueella. Vain joen yläjuoksu on Suomen puolella Rautjärven kunnan alueella. Ennen toisen maailmansodan alueluovutuksia joki sijaitsi kokonaan Suomen alueella ja se kuului Kirvun ja Rautjärven kuntiin. Helisevänjoki saa alkunsa Salpausselän kaakkoispuolella olevista Untamo-, Raut-, Hiien- ja Purnujärvestä. Salpausselän eteläpuolelta Helisevänjoki virtaa kohti kaakkoa ja siihen laskee Teinilänjärvestä tuleva Veitsijoki. Helisevänjoki laskee Kirvujärven, Torajärven, Juoksemajärven kautta Helisevänjärveen. Joen Helisevänjärven yläpuolisen valuma-alueen pinta- ala on 616,279 401 km². ==Lähteet== ==Aiheesta muualla== * (kirjoittanut Matti Hakulinen ) Luokka:Suomen joet Luokka:Leningradin alueen joet Luokka:Luovutettujen alueiden joet Luokka:Rautjärven luonto Luokka:Kirvu Luokka:Vuoksen alue
Karjalan historiallinen maakunta

Karjala () on Suomen itäisin historiallinen maakunta. Sen naapureita ovat lounaassa Uudenmaan historiallinen maakunta ja Häme, lännessä Savo ja pohjoisessa Pohjanmaa. Alueella asuu nykyisin noin 310 000 henkilöä. Suurimpia kaupunkeja alueella ovat Joensuu, Lappeenranta, Imatra, Lieksa ja Kitee. Kymenlaakson kaupungeista Haminan voidaan katsoa kuuluneen Karjalaan. Viitteellisen Uudenmaan ja Karjalan historiallisen rajan voitaneen katsoa kulkeneen Kymijoessa. == Historia == Ruotsi ja Novgorod jakoivat Karjalan keskenään Pähkinäsaaren rauhansopimuksella vuonna 1323. Ruotsi sai Äyräpään, Jääsken ja Savilahden kihlakunnat, jotka käsittivät Karjalankannaksen Suomenlahden-puoleisen rannikon Siestarjoelle saakka sekä suurimman osan nykyistä Suomen Etelä-Karjalaa, kun taas Novgorodille jäivät Laatokan rannikot kokonaisuudessaan sekä nykyinen Pohjois-Karjala. Ruotsin puoleisesta osasta Karjalaa muodostettiin Viipurin linnalääni. Valtakuntien välisestä rajasta muodostui pian myös uskontoraja: Ruotsin puoleiseen Karjalaan kristinusko levisi aluksi katolisessa muodossa, jonka myöhemmin syrjäytti luterilaisuus, kun taas Novgorodin Karjalan asukkaat kääntyivät ortodoksiseen kristinuskoon. Novgorodin valtio liitettiin 1400-luvun lopulla Moskovan Venäjään. Stolbovan rauhassa 1617 Ruotsi sai Venäjältä muun muassa Laatokan Karjalan, Aunuksen Karjalasta lohkaistun Raja-Karjalan ja sen luoteispuolisen alueen, suunnilleen myöhemmän Pohjois-Karjalan. Näistä muodostettiin Käkisalmen lääni. Lääniin suuntautui voimakas muuttoliike Savosta. Tämän seurauksena alkuperäinen karjalainen, uskonnoltaan ortodoksinen väestö jäi siellä vähemmistöksi Raja- Karjalaa lukuun ottamatta. Suuren Pohjan sodan seurauksena Ruotsi luovutti Raja- ja Laatokan Karjalan sekä koko Karjalankannaksen ja Viipurin ympäristön Venäjälle Uudenkaupungin rauhassa 1721. Tämän jälkeen Turun rauhassa 1743 raja siirtyi Kymijokeen saakka. Kun Venäjä oli valloittanut Suomen alueen Ruotsilta Suomen sodassa vuosina 1808–1809, liitettiin vuosina 1721 ja 1743 Ruotsin luovuttamat alueet eli Vanha Suomi vuonna 1812 uutena Viipurin lääninä Suomen suuriruhtinaskuntaan. Siestarjoen asetehtaan alue siirrettiin suuriruhtinaskunnasta varsinaiseen Venäjään 1864. Talvisodan päättäneessä Moskovan rauhassa 1940 Suomi luovutti Neuvostoliitolle suuren osan Karjalan historiallisen maakunnan alueesta. Tuolloin määritelty, nykyinen Suomen ja Venäjän välinen raja kaakossa seuraa karkeasti ottaen Uudenkaupungin rauhan rajalinjaa. == Katso myös == * Luovutettu Karjala Luokka:Suomen historialliset maakunnat
Colin Thompson

Colin Thompson, ent. Willment, myös tekijänimi Amy Lissiat (s. 18. lokakuuta 1942 Lontoo, Britannia) brittiläissyntyinen, nykyisin Australiassa asuva kirjailija ja kuvittaja. Thompson aloitti kirjailijanuransa vuonna 1991, minkä jälkeen hän on kirjoittanut ja kuvittanut kymmeniä kirjoja, muun muassa humoristisia lasten- ja nuortenkirjoja ja jatkoteoksen Space The Final Effrontery (2005) ainoalle suomennetulle teokselleen, joka on tulevaisuusromaani Uusi Eeden (1999, suom. 2002). Thompson opiskeli taidekoulussa silkkitöiden tekoa ja keramiikkaa sekä graafista suunnittelua. Opiskeltuaan vuoden elokuvantekoa hän teki dokumentteja BBC:lle. 1960-luvulla hän muutti Skotlantiin Ulko-Hebrideille ja 1975 Cumbriaan, jossa hän keskittyi keramiikkaan. Hän ryhtyi 1990-luvulla kirjoittamaan ja kuvittamaan lastenkirjoja. Hän muutti 1990-luvulla Australiaan, kun sikäläinen koululuokka oli lukenut hänen kirjansa ja pyytänyt häntä käymään. Hän on Australian kansalainen. Parikymmentä hänen kirjaansa on palkittu erilaisilla palkinnoilla. (vaatii kirjautumisen) Thompson on käyttänyt nimeä Amy Lissiat kahden kirjansa kuvittajana. Nimi on muokattu sanoista "It's my alias", ja hän loi nimelle taustan. ==Suomennetut teokset== * == Lähteet == == Aiheesta muualla == * Kotisivut Luokka:Australialaiset lasten- ja nuortenkirjailijat Luokka:Australialaiset tieteiskirjailijat Luokka:Vuonna 1942 syntyneet Luokka:Elävät henkilöt
Kari Peitsamo ja Ankkuli (albumi)

Kari Peitsamo ja Ankkuli on Kari Peitsamon neljäs albumi. Se julkaistiin vuonna 1979. Levy on Peitsamon edellisen albumin Kari Kolmas tavoin julkaistu Ankkuli-bändin nimissä, vaikka levy on Peitsamon yksin esittämä. Peitsamo soittaa levyllä kitaraa ja laulaa. Lisäksi hän soittaa pianoa kappaleissa "Kolme pianoa" ja "Vaeltava koira". Liisa Tavi levytti kappaleen "Kuu" 1980-luvun alkupuolella kahdesti.http://www.aanitearkisto.fi/firs2/kappale.php?Id=Kuu Apulanta ja Kotiteollisuus ovat levyttäneet kappaleen "Koottava lasinen muurahaispesä" vuosina 2001 ja 2012. == Kappaleet == A-puoli # # # # # # # # # # # # # B-puoli # # # # # # # # # – Glass Onion – # # C-puoli # # # # # # # # # D-puoli # # # # # # # # # Sävellykset, sanoitukset ja sovitukset Kari Peitsamo, paitsi "Kellosuvun vanhin", "Lämpömittari blues" ja "Karhujen talon paluu" Kari ja Heikki Peitsamo; "Läpinäkyvä herne" Lennon/McCartney, suom. san. Kari Peitsamo == Lähteet == == Aiheesta muualla == * Peitsamo esittää kappaleen "Lato" 1979 – Ylen elävä arkisto * Kari Peitsamo ja Ankkuli (1979) -albumi kuunneltavissa suoratoistona verkkosivustolla Spotify * Kari Peitsamo ja Ankkuli (1979) -albumi tekijätietoineen verkkosivustolla Discogs.com Luokka:Kari Peitsamon albumit Luokka:Vuoden 1979 albumit Luokka:Love Recordsin albumit
Argentiinan peso

Argentiinan peso (myös nuevo peso argentino tai peso convertible) on Argentiinan rahayksikkö ja sen lyhenne on ARS. Yksi Argentiinan peso jakaantuu sataan centavoon. Peso-nimitystä on käytetty myös useista aiemmista argentiinalaisista valuutoista. ==Aiheesta muualla== * Tämänhetkinen kurssi * Setelit Argentiinasta (bis-ans-ende-der-welt.net) Luokka:Amerikan rahayksiköt Luokka:Argentiinan talous
Lisa Tuttle

Lisa Tuttle (s. Houston, Texas) on yhdysvaltalaissyntyinen kirjailija ja toimittaja. Tuttle on asunut Britanniassa vuodesta 1980 lähtien. Hän oli naimisissa kirjailija Christopher Priestin kanssa vuosina 1981–1987. Nykyisin hän asuu Skotlannissa toisen aviomiehensä kanssa. Hänen tuotantoonsa kuuluu tieteis- ja fantasiakirjoja, muun muassa George R. R. Martinin kanssa kirjoitettu Windhaven (1980). == Lähteet == == Aiheesta muualla == * Luokka:Yhdysvaltalaiset fantasiakirjailijat Luokka:Yhdysvaltalaiset tieteiskirjailijat Luokka:Vuonna 1952 syntyneet Luokka:Elävät henkilöt
Jean-Baptiste Frener

Jean-Baptiste Frener (10. joulukuuta 1821 Luzern - 1. toukokuuta 1897 Guatemala) oli sveitsiläissyntyinen piirtäjä, litografi ja numismaatikko. Frener muutti Guatemalaan 1854 ja asui siellä elämänsä loppuun asti. Hän toimi sikäläisessä Casa de la Monedassa 31 vuotta. Ensimmäisenä Amerikan-työnään hän teki presidentti Rafael Carreran muotokuvan. Vuonna 1871 presidentti Miguel García Granados ja Guatemalan parlamentti valitsivat hänen ehdotuksensa Guatemalan vaakunaksi. Tällöin oli kulunut 50 vuotta Guatemalan vapautumisesta Espanjan vallasta. Frenerin käsialaa ovat myös Wilhelm Tellin ja Giuseppe Verdin muistomitalit. Luokka:Sveitsiläiset taiteilijat Luokka:Guatemalalaiset taiteilijat Luokka:Vuonna 1821 syntyneet Luokka:Vuonna 1897 kuolleet
Karjalais-suomalaisen sosialistisen neuvostotasavallan hymni

Karjalais-suomalaisen sosialistisen neuvostotasavallan hymni oli Karjalais- suomalaisen sosialistisen neuvostotasavallan kansallislaulu. Vuonna 1945 tämä Armas Äikiän sanoittama ja Karl Raution säveltämä hymni voitti KSSNT:n kilpailun. Se otettiin käyttöön 1950-luvun alussa, mutta siitä luovuttiin vuonna 1956, kun Karjalais-suomalainen SNT sulautettiin Venäjän SNT:hen. ==Sanat== :Oma Karjalais-suomalaiskansamme maa, :Vapaa Pohjolan Neuvostojen tasavalta. :Kotimetsäimme kauneus öin kajastaa :Revontultemme taivaalta leimuavalta. ::Neuvostoliitto on voittamaton, ::Se kansamme suur-isänmaa ijät on. ::Sen Tienä on Kansojen Kunniantie, ::Se Karjalan Kansankin voittoihin vie. :Isänmaa Kalevan, kotimaa runojen, :Jota Leninin Stalinin lippu johtaa. :Yli kansamme uutteran onnellisen :Valo kansojen veljeystähdestä hohtaa. ::Neuvostoliitto on voittamaton, ::Se kansamme suur-isänmaa ijät on. ::Sen Tienä on Kansojen Kunniantie, ::Se Karjalan Kansankin voittoihin vie. :Kotimaamme loi uudeksi kansamme työ, :Tätä maata me puollamme kuin isät ammoin. :Sotasuksemme suihkavat kalpamme lyö. :Asemahdilla suojaamme Neuvosto- Sammon. ::Neuvostoliitto on voittamaton, ::Se kansamme suur-isänmaa ijät on. ::Sen Tienä on Kansojen Kunniantie, ::Se Karjalan Kansankin voittoihin vie. == Sanoitukset karjalan kielellä == :Oma karjalas-suomelasrahvahan mua, :Välly Pohjolan Nevvostoloin tazavaldu. :Kodimeččien čomevus yöl kajostuakseh :selgielöin rebointuliloin taivahalpäi ::Nevvostoliitto on voittamatoi ::Se rahvahien suur-ižänmua ijät on. ::Sen tienny on rahvahien kunnivotie ::Se Karjalan rahvahangi voittoloih vie. :Ižänmua Kalevalan, kodimua runoloin, :Midä Leninin Stalinin flagu johtau. :Piäliči rahvahan ruadain ozakkahan :Valgo rahvahien vellestiähtespäi čilkettäy ::Nevvostoliitto on voittamatoi ::Se rahvahien suur-ižänmua ijät on. ::Sen tienny on rahvahien kunnivotie ::Se Karjalan rahvahangi voittoloih vie. :Kodimuan luaji uvvekse rahvahan ruado, :Tädä muadu myö puolistammo gu tuatat ammui. :Sodasukset sukatah miekat iškietäh. :Azeväel suojuammo Nevvosto-Sammon. ::Nevvostoliitto on voittamatoi ::Se rahvahien suur-ižänmua ijät on. ::Sen tienny on rahvahien kunnivotie ::Se Karjalan rahvahangi voittoloih vie. ==Aiheesta muualla== * MIDI file * Lyrics - nationalanthems.info Luokka:Karjalan tasavallan historia Luokka:Neuvostotasavaltojen hymnit
Matej Černič

Matej Černič (s. 13. syyskuuta 1978 Gorizia) on italialainen lentopalloilija, joka pelaa vuonna 2017 kotimaassaan Tuscania Volleyn joukkueessa. Useiden Italian seurojen lisäksi hän on pelannut Venäjällä, Kreikassa, Puolassa ja Turkissa. Černič teki debyyttinsä Italian maajoukkueessa 9. toukokuuta 1998 Puolaa vastaan. Hän on maajoukkueessa saavuttanut muun muassa olympiahopeaa Ateenasta 2004 ja Euroopan-mestaruuden vuosina 2003 ja 2005. https://www.primorski.eu/sport/165292-na-portnik-2010-matej-ernic-in-tanja- romano-EFPR169049 == Seurat == * 1997–1998 Zinella Volley Bologna * 1998–2002 4Torri Ferrara * 2002–2005 Pallavolo Modena * 2005–2006 Iraklis Thessaloniki * 2006–2007 Fakel Novyi Urengoi * 2007–2008 Moskovan Dynamo * 2008–2009 Martina Franca Volley * 2009–2010 Perugia Volley * 2010–2011 Asseco Resovia Rzeszów * 2011–2012 Tonno Callipo Vibo Valentia * 2012–2013 Fenerbahçe Grundig * 2013–2014 Corigliano Volley * 2014–2015 Pallavolo Matera Bulls * 2015–2017 Azzurra Alessano * 2017– Tuscania Volley == Saavutuksia == * Euroopan mestaruus 2003 ja 2005 * CEV Cupin voitto 2004 * Olympiahopeaa 2004 * Maailmanliigan hopeaa 2004 * Kreikan supercupin voitto 2006 * Challenge Cupin voitto 2007 * Venäjän mestaruus 2008 == Lähteet == Luokka:Italialaiset lentopalloilijat Luokka:Italialaiset olympiamitalistit Luokka:Vuonna 1978 syntyneet Luokka:Elävät henkilöt
Maurits Crucq

Maurits Bourgon Crucq (s. 10. helmikuuta 1968 Voorburg, Zuid-Holland) on hollantilainen entinen maahockeypelaaja. Puolustajan paikalla pelannut Crucq pelasi maajoukkueessa yhteensä 132 peliä ja saavutti muun muassa olympiakultaa Atlantasta 1996 ja pronssia 1988 Soulista. Seuratasolla hän edusti HC Klein Zwitserlandia. Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1968 syntyneet Luokka:Elävät henkilöt
XXx

xXx on Rob Cohenin ohjaama toimintaelokuva vuodelta 2002. Elokuvan pääosassa on Vin Diesel ja muissa osissa mm. Asia Argento ja Samuel L. Jackson. xXxn on peruskonseptiltaan James Bond -elokuvien kaltainen. Kummatkin elokuvat sisältävät samankaltaisia tarvikkeita ja aseita, kansainvälisen roiston suuruudenhulluine juonineen, sivuosassa kauniin naisen ja tarkoin laskelmoituja toimintakohtauksia. Elokuva sai myöhemmin vuonna 2005 jatko-osan xXx 2: The Next Level, jonka pääosassa on muusikko Ice Cube. == Juoni == Elokuva kertoo nuoresta huimapäästä Xander Cagesta, joka ystävineen harrastaa extreme-lajeja ja siinä sivussa rikkoo usein myös lakia. Lopulta Xander joutuu pidätetyksi. Hän tapaa Augustus Gibbonsin, NSA:n agentin, joka tarjoaa Xanderille mahdollisuuden välttää vankilan ryhtymällä salaiseksi agentiksi. Xander suostuu Gibbonsin tarjoukseen ja on pian Kolumbiassa keskellä vaarallista huumeimperiumia. Jälkeenpäin Gibbons kertoo Xanderille, että Kolumbian tehtävä oli vain testi uusille agenteille. Todellinen tehtävä onkin vasta Itä-Euroopassa ja Xander lähetetään Prahaan, jossa hänen täytyy soluttautua Anarchy 99 -nimiseen järjestöön, joka koostuu vanhoista sotilaista ja tiedustelupalvelun miehistä. == Näyttelijät == == Aiheesta muualla == * * Luokka:Yhdysvaltalaiset toimintaelokuvat Luokka:Vuoden 2002 yhdysvaltalaiset elokuvat Luokka:Rob Cohenin ohjaamat elokuvat Luokka:Seulonnan keskeiset artikkelit
Juhani Mäkelä

Heikki Juhani Mäkelä (16. kesäkuuta 1938 Reisjärvi – 8. elokuuta 2010 Antibes, Ranska) oli suomalainen toimittaja, pakinoitsija ja kirjailija. Mäkelä tuli tunnetuksi 1980-luvulla TV1:n Ajankohtaistoimituksen A-Studion maailmankuvat -ohjelman Satunnaisena matkailijana. Hän esiintyi myös A-Studion pakinoitsijana nimimerkillä Erikoisasiantuntija. == Elämä ja ura== Mäkelän vanhemmat olivat veturinkuljettaja Veikko Mäkelä ja leikkaaja Laura Aho. Hän työskenteli toimittajana Yhtyneet Kuvalehdet Oy:ssa 1959–1960, Suomen tietotoimistossa 1960–1963 ja Viikkosanomissa 1963–1965. Vuosina 1965–1969 Mäkelä oli Pirkka-lehden päätoimittajana ja sen jälkeen hän toimi vapaana toimittajana 1969–1973 ja viimeksi Yleisradion TV1:n toimittajana 1973–1994. Mäkelän omimmaksi tyylilajiksi vakiintui huumori ja satiiri. Hänen sanotaan tuoneen kolumnin televisioon Erikoisasiantuntija-roolissaan Ylen A-Studiossa. Vuonna 1977 hänelle kehitettiin Ulkolinja-ohjelmaan hahmo Satunnainen matkailija, josta tuli kansansuosikki ja joka nosti Mäkelän tunnetuksi henkilöksi. Satunnainen matkailija käsitteli filmimateriaaleihin pohjautuvia kiinnostavia ja yleensä hauskoja aiheita. Mäkelän ensimmäinen kirja oli vuoden 1972 Stadi on buli mutta snadi, joka koostui Pääkaupunki-lehdessä julkaistuista pakinoista. Mainaeen kasvaessa Mäkelä palasi kirjailijaksi ja julkaisi 1980-luvun puolivälistä alkaenkirjan vuodessa. Niihin sisältyi matkakirjoja, aforismeja, pakinoita ja romaaneita. Muistelmateos Entä jos sittenkin (2001) on kirjoittajan tyyliin sopiva anekdoottikokoelma vaihtoehtoisine tapahtumineen. Mäkelän poika on suomentaja ja kirjailija J. Pekka Mäkelä. Eläkevuotensa Juhani Mäkelä vietti Ranskan Rivieralla, jossa hän kuoli 8. elokuuta 2010. == Teoksia == * (2. painos: WSOY, 1993) * * * * * * * * * * * * * * * * * * * * * == Lähteet == == Aiheesta muualla == * Ylen Elävä arkisto: Juhani Mäkelän Satunnainen matkailija-ohjelmia 1980-luvulta. Luokka:Suomalaiset kirjailijat Luokka:Suomalaiset toimittajat Luokka:Pakinoitsijat Luokka:Vuonna 1938 syntyneet Luokka:Vuonna 2010 kuolleet
Viikkosanomat

Viikkosanomat oli vuosina 1922–1975 julkaistu kerran viikossa ilmestynyt suomalainen uutiskuvalehti, jota vuodesta 1943 kustansi Sanoma Osakeyhtiö.WSOY Iso tietosanakirja 10, s. 248. WSOY, 1997. ISBN 951-0-20163-4 ==Lehden perustaminen ja julkaisutoiminta== Viikkosanomien perustajina olivat vuonna 1922 teollisuusyhtiöt, ja sitä julkaisi Viikkosanomien Kustannus Oy. Lehdessä julkaistiin uutisia sekä kotimaan että ulkomaan tapahtumista. Siinä oli myös viihteellistä aineistoa, kuten sarjakuvia (Masi, Tenavat) ja sanaristikoita sekä Karin pilapiirroksia. Viikkosanomien kolumnisteina pakinoivat muun muassa yhdysvaltalainen Art Buchwald ja suomalainen Ksantippa. 1950-luvulla Aatos Erkko uudisti lehden ja siinä alettiin julkaista uudentyyppisiä kuvareportaaseja yhdysvaltalaisen Life-lehden esikuvan mukaan. Ensimmäinen tällainen kuvareportaasi käsitteli vuoden 1956 yleislakkoa. Viikkosanomien kuvaajina toimivat muiden muassa Caj Bremer, Seppo Saves ja Kristian Runeberg. Viikkosanomat julkaisi 26. maaliskuuta 1959 laulaja Olavi Virran epäonnistuneesta esiintymisestä Ilomantsissa laajan artikkelin, jossa väitettiin Virran olleen juovuksissa ja häntä nimitettiin ”laulavaksi lihapullaksi”. Tästä artikkelista katsotaan alkaneen Olavi Virran uran alamäen.Seija A. Niemi: Olavi Virta ja julkisuuden Janus-kasvot Rautatiekirjakaupan irtonumeromyynnissä Viikkosanomat oli vuonna 1953 sijalla 9., vuonna 1963 sijalla 16. ja vuonna 1973 sijalla 22. 1960-luvulta alkaen koventunut lehtikilpailu ja television ohjelmatarjonta heikensivät Viikkosanomien asemaa niin, että lehti lakkautettiin 1975. == Päätoimittajat == * Aatos Erkko, 1953–1961 * Simopekka Nortamo, 1961–1966 * Juha Nevalainen, 1966–1969 * Jalmari Torikka, 1969–1975 == Lähteet == Luokka:Ilmestymästä lakanneet suomalaiset aikakauslehdet Luokka:Media-alan tuotemerkit Luokka:Sanoma Luokka:Suomalaiset yleisaikakauslehdet
Simopekka Nortamo

Simopekka Nortamo (22. toukokuuta 1927 Helsinki – 17. joulukuuta 2003 Espoo) oli suomalainen toimittaja jonka ura kesti yli 40 vuotta 1940-luvun lopulta 1990-luvun alkuun. Hän toimi Helsingin Sanomien päätoimittajana 1970- ja 1980-luvulla. Nortamo oli vuodesta 1953 Viikkosanomien palveluksessa ensin kirjeenvaihtajana ja kuvatoimittajana ja sitten vuosina 1958–1966 toimitussihteerinä ja päätoimittajana. Helsingin Sanomissa Nortamo oli ensin sunnuntailehden toimituspäällikkönä 1969–1971 ja sitten koko lehden toimituspäällikkönä 1971–1976. Vuosina 1976–1989 hän oli Helsingin Sanomien uutispäätoimittajana ja viimeiset kolme vuotta ennen eläkkeelle jäämistään 1992 erityistehtävissä. Nortamo sai Valtion journalistipalkinnon vuonna 1993. Hän kuoli joulukuussa 2003 Jorvin sairaalassa Espoossa lyhyen sairauden jälkeen. Simopekka Nortamo sai vuonna 1994 Vapaa-ajattelijain liiton Väinö Voipio -palkinnon. == Lähteet == == Kirjallisuutta == * == Aiheesta muualla == * Simopekka Nortamon muistokirjoitus Helsingin Sanomissa. * Luokka:Suomalaiset toimittajat Luokka:Vuonna 1927 syntyneet Luokka:Vuonna 2003 kuolleet
Jääkiekon maailmanmestaruuskilpailut 1957

Jääkiekon maailmanmestaruuskilpailut 1957 järjestettiin 24. helmikuuta – 5. maaliskuuta Moskovassa Neuvostoliitossa. Kyseessä olivat viimeiset luonnonjäillä pelatut maailmanmestaruuskilpailut ja ensimmäiset Neuvostoliitossa järjestetyt. Kilpailut muistetaan maailman poliittisten olosuhteiden vuoksi, sillä Neuvostoliitto oli aiemmin hyökännyt Unkariin. Näin ollen Yhdysvallat ja Kanada boikotoivat kisoja. Boikottiin liittyivät mukaan myös Norja, Länsi-Saksa, Italia ja Sveitsi. Itä-Saksa sen sijaan osallistui ensimmäistä kertaa kisoihin. Ruotsi voitti maailmanmestaruuden nousemalla ratkaisuottelussa isäntäjoukkuetta vastaan tasapeliin kolmannessa erässä noin 60 000 katsojan tyrmistykseksi.Top 100 tarinat Story #71 (en) Tasoitusmaalin teki ruotsinsuomalainen pelaaja Eilert Määttä. Suomi sijoittui neljänneksi. == Sarjataulukko == Joukkue O V T H Maalit Pts align=left 7 6 1 0 62–11 13 4–4 2–0 9–3 11–1 8–3 10–0 18–0 align=left 7 5 2 0 77–9 12 2–2 11–1 12–0 10–1 22–1 16–0 align=left 7 5 1 1 66–9 11 3–0 15–1 12–3 9–0 25–1 align=left 7 4 0 3 28–33 8 5–3 5–3 9–2 5–2 align=left 7 3 0 4 23–48 6 6–2 3–1 9–2 align=left 7 2 0 5 25–45 4 5–1 8–3 align=left 7 0 1 6 8–61 1 3–3 align=left 7 0 1 6 11–84 1 === Mitalijoukkueet === Joukkue Pelaajat 1\. Maalivahdit: Thord Flodqvist, Yngve Casslind; Puolustajat: Lars Björn, Vilgot Larsson, Roland Stoltz, Hans Svedberg; Hyökkääjät: Acka Andersson, Sigurd Bröms, Hans Eriksson, Erling Lindström, Lars-Eric Lundvall, Eilert Määttä, Nisse Nilsson, Ronald Pettersson, Sven Tumba, Valter Åhlén, Hans Öberg; Valmentaja: Folke Jansson; Manageri: Pelle Bergström 2\. Nikolai Putškov, Jevgeni Jerkin, Nikolai Sologubov, Ivan Tregubov, Pavel Tšiburtovitš, Genrih Sidorenkov, Aleksander Uvarov, Vladimir Grebenikov, Vitali Kostarjev, Juri Pantjuhov, Aleksei Guryšev, Nikolai Hlistov, Konstantin Loktev, Veniamin Aleksandrov, Aleksander Tšerepanov, Vsevolod Bobrov, Jevgeni Babitš 3\. Karel Straka, Jiří Kulíček, Karel Gut, František Tikal, Jan Kasper, Stanislav Sventek, Stanislav Bacílek, Slavomír Bartoň, František Vaněk, Miroslav Vlach, Jiří Pokorný, Václav Pantůček, Vladimír Grabovský, Miloslav Šasek, Miloš Vinš, Vilém Václav, Bohumil Prošek == Lähteet == * http://hockey365.celeonet.fr/hockeyarchives/mondial1957.htm === Viitteet === == Aiheesta muualla == * YLE Elävä arkisto: Jääkiekon MM Moskovassa 1957 (radiovälähdyksiä) 1957 Luokka:Jääkiekon Euroopan-mestaruuskilpailut Luokka:Vuoden 1957 jääkiekko Luokka:Moskovan urheilu Luokka:Neuvostoliiton jääkiekko
Maija-Liisa Heini

Maija-Liisa Heini, o.s. Heinonen, kirjoittajanimi: Ksantippa (27. tammikuuta 1917 Lahti – 14. toukokuuta 1988 Helsinki) oli suomalainen toimittaja ja pakinoitsija. Heini tuli Sanoma Osakeyhtiön palvelukseen 1941 ja oli aluksi vastaperustetun Helsingin Sanomien Lahden-sivukonttorin johtajana ja kirjeenvaihtajana. Hän siirtyi Helsinkiin jo samana vuonna ja oli Helsingin Sanomien kotimaanosaston toimittajana 1941–1956 ja 1957–1964. Välillä hän oli Ilta-Sanomien toimitussihteerinä 1956–1957 ja toimi myös Dagens Nyheterin Helsingin-kirjeenvaihtajana 1953–1956 ja 1963–1965. Heini oli seuraavaksi Helsingin Sanomien Skandinavian kirjeenvaihtajana 1964–1970 asemapaikkanaan Tukholma. Viimeksi Heini oli Ilta-Sanomien toisena päätoimittajana 1970–1973, Helsingin Sanomien kotimaanosaston erikoistoimittajana 1974–1976 ja keskustoimituksen erikoistoimittajana 1976–1982. Hän jäi eläkkeelle 1982.Päivälehden arkisto: Maija-Liisa Heini arkistoluettelo Heini kirjoitti pakinoita Viikkosanomiin nimimerkillä Ksantippa. Lisäksi hän kirjoitti pakinoita Me Naiset -lehteen ja suomensi K. A. Fagerholmin vuonna 1977 ilmestyneen muistelmateoksen Puhemiehen ääni. Ksantipan pakinoista on julkaistu kaksi kokoelmaa: Ryppypemppu ja ilmiöitä (1959) sekä Mies on välttämätön (1961). Ryppypemppu oli Heinin oma auto, jonka seikkailuista lukija saa seikkaperäisiä selostuksia. Ksantipan pakinatyyli on jutustelevaa, aiheet kohtalaisen keveitä ja kirjoittajan mielipiteet särmikkäitä. == Teokset == Nimimerkillä Ksantippa: * Ryppypemppu ja ilmiöitä: pakinoita; kuv. Aaro Loponen. Tammi 1959 * Mies on välttämätön: pakinoita; kuv. Aaro Loponen. Tammi 1961 * Lehtikuvaaja, kuvateos, valokuvat: Reino Loppinen; teksti: Maija-Liisa Heini. Helsinki: Lehtikuva 1981 ISBN 951-9134-82-4 == Lähteet == == Aiheesta muualla == * Raili Malmberg, Maija-Liisa Heini, Biografiasampo.fi (maksuton) * Maija-Liisa Heinin elämäkerta Kansallisbiografiassa (maksullinen) Luokka:Suomalaiset päätoimittajat Luokka:Pakinoitsijat Luokka:Ulkomaankirjeenvaihtajat Luokka:Vuonna 1917 syntyneet Luokka:Vuonna 1988 kuolleet
Amerikanshetlanninponi

Amerikanshetlanninponi on yhdysvaltalainen ponirotu. Yhdysvalloissa shetlanninponeista puhuttaessa tarkoitetaan yleensä nimenomaan amerikanshetlanninponia, joskaan varsinaiset shetlanninponit eivät nekään ole tuntemattomia. == Ominaisuudet == Amerikanshetlanninponin pää on hienopiirteinen, usein pitkä, kaula kaartuva ja lihaksikas, säkä suhteellisen korkea. Selkä on pitkä ja kapea, takaosa leveä ja lihaksikas. Lavan loiva kulma sallii liioitellut liikkeet. Jalat ovat pitkät ja ohutluiset. Säkäkorkeus on korkeintaan 117 cm, väreistä sallitaan kaikki yksiväriset. American Shetland Pony Club jakaa ponit neljään tyyppiin: moderniin, klassiseen, pleasure-tyyppiin (tavoitteena mahdollisimman miellyttävä ratsu) ja foundation-tyyppiin (mahdollisimman rotupuhdas eläin). Modernityyppiset ponit ovat yleensä rotunsa korkeimpia edustajia. Ne esitetään näyttelyissä pää korkealla, harja nauhoin koristeltuna ja niiden askeleet ovat korkeat ja liioitellut. Pleasure-tyypin poneilla on samankaltainen jalostustausta, mutta niiden liikkeet ovat hillitymmät. Klassinen tyyppi on tyypillisin ja ne tunnetaan hienostuneesta ulkomuodostaan ja lempeästä luonteestaan. Niillä ei ole modernin tyypin korkeita liikkeitä. Foundation-poneissa ei ole ollut hackneyponeja suvussaan neljän sukupolven ajan ja ne ovat alle 107 cm korkeita. Niiden ulkonäkö vastaa eniten alkuperäistä shetlanninponia. "Klassisen" tyypin amerikanshetlanninponit ovat Yhdysvalloissa yleisin rodun tyypeistä, mutta niitä ei aina rekisteröidä. == Historia == Ensimmäiset shetlanninponit toi Yhdysvaltoihin Eli Elliot vuonna 1885. Nämä ponit muodostivat amerikanshetlanninponin perustan; niitä risteytettiin ensin hackneyponien ja myöhemmin myös pienten arabianhevosten ja englannintäysiveristen kanssa. Rotujärjestö American Shetland Pony Club perustettiin vuonna 1888. Järjestö pitää nykyisin kahta kantakirjaa: A-divisioonaa puhdasrotuisille eläimille, ja B-divisioonaa yksilöille, joiden toinen vanhempi on A-divisioonan eläin ja toinen hackneyponi, welsh-poni tai valjasluokkien näyttelyponi. ==Käyttö== Amerikanshetlanninponia käytetään ajoponina ja lasten ratsuna. Niitä käytetään myös esimerkiksi gymkhanaratsuina, raviponeina ja näyttelyponeina. ==Lähteet== == Aiheesta muualla == * Amerikanshetlanninponi Hevosmaailma.netissä Luokka:Yhdysvaltalaiset hevosrodut Luokka:Ponit Luokka:Ravihevosrodut Luokka:Ajohevoset en:Shetland pony#The American Shetland
Hillsborough

Hillsborough voi tarkoittaa: Kaupunkeja ja alueita: *Hillsborough (New Brunswick), Kanadassa *Hillsborough (Auckland), Uudessa-Seelanissa *Hillsborough (Grenada), Grenadassa *Hillsborough (County Down), Pohjois- Irlannissa *Hillsborough (Devon), Englannissa *Hillsborough (South Yorkshire), Englannissa *Hillsborough (Kalifornia), Yhdysvalloissa *Hillsborough (Maryland), Yhdysvalloissa *Hillsborough (New Hampshire), Yhdysvalloissa *Hillsborough (New Jersey), Yhdysvalloissa *Hillsborough (Pohjois-Carolina), Yhdysvalloissa Muita: *Hillsborough Stadium, Sheffield Wednesdayn kotistadion Sheffieldin Hillborough'ssa *Hillsborough'n onnettomuus, stadionilla sattunut onnettomuus
Tomas Nygård

Tomas Nygård (s. 15. elokuuta 1973 Närpiö) on entinen suomalainen jalkapalloilija. Hän oli pelipaikaltaan keskuspuolustaja tai hyökkääjä. Nygård aloitti liigauransa FF Jarossa kaudella 1995, jonne hän siirtyi Vasa IFK:sta. Kaudeksi 1998 Nygård siirtyi Vaasan Palloseuraan kahdeksi seuraavaksi kaudeksi, joista ensimmäisellä joukkue voitti liigassa hopeaa. Kaudet 2000-2002 Nygård pelasi Norjassa Raufoss paidassa, josta hän palasi kaudeksi 2003 pelaamaan Ykköstä Vaasan Palloseuraan ja olikin mukana nostamassa joukkuetta takaisin liigaan kaudeksi 2006. Kaudeksi 2007 Nygård siirtyi Kakkosen Norrvallaan, josta hän kuitenkin palasi loppukaudeksi liigaan auttamaan VPS:aa. Kaudella 2008 Nygård pelaa näillä näkymin jälleen Norrvalla FF:n riveissä, vaikka hän onkin jättänyt itselleen pienen takaportin VPS:n paitaan palaamisesta. Kaiken kaikkiaan Veikkausliiga-otteluita Nygårdille on kertynyt 129 kappaletta, joissa hän on tehnyt yhteensä 14 maalia. Tomas Nygårdin veli Jens Nygård on myös jalkapalloilija. == Lähteet == * Veikkausliigan Hall of Fame * Finnish Players Abroad * "Tomas Nygård tuskin jatkaa VPS:ssa" == Aiheesta muualla == * Tomas Nygård Ykkösen sivuilla Luokka:Suomalaiset jalkapalloilijat Luokka:Vuonna 1973 syntyneet Luokka:Elävät henkilöt
Robert Harris (kirjailija)

Robert Dennis Harris (s. 1957 Nottingham, Englanti) on englantilainen kirjailija. Harris rakentaa useat teoksensa historiallisten tapahtumien ympärille. == Elämä ja ura == Harris on valmistunut Cambridgen yliopistosta. Ennen kirjailijanuraansa hän työskenteli BBC:llä. Harrisin ensimmäinen menestysromaani oli Kolmannen valtakunnan salaisuus (1992), joka sijoittuu vaihtoehtohistoriaan, jossa Saksa voitti toisen maailmansodan. Harrisin toinen jännitysromaani Enigma: suuri sotasalaisuus (1995) kertoi Britannian koodinmurtajista ja saksalaisesta salauslaite Enigmasta toisen maailmansodan aikana. Ruotsalainen Expressen antoi romaanille rikoskirjallisuuspalkinnon vuonna 1999. Arkkienkeli on jännitysromaani Josif Stalinin salatusta pojasta, jonka brittiläinen historioitsija saa jäljitettyä pojan äidin päiväkirjan perusteella. BBC julkisti romaanista vuonna 2005 kaksiosaisen televisiosarjan, joka esitettiin Suomessa vuonna 2007. Pompeji (2003) on antiikin Roomaan sijoittuva jännitysromaani, jossa tulivuorenpurkaus yllättää kaupungin. Imperium (2006) avaa Cicero-trilogian (suomeksi Rooma-sarja). Sarjassa seurataan nuoren Ciceron tietä Rooman konsuliksi. Haamukirjoittaja sijoittuu nykypäivän Britanniaan, ja siinä arvostellaan Tony Blairin toimia pääministerinä. Pelkokerroin on jännitystarina, joka sijoittuu pörssin, hedgerahastojen ja tekoälyn maailmaan Genevessä. == Suomennetut teokset == * * * * * * * * * * == Elokuvasovitukset == Harrisin teoksista Kolmannen valtakunnan salaisuus on ollut televisioelokuvan Fatherland – Isänmaa, Haamukirjoittaja elokuvan The Ghost Writer (ohj. Roman Polański, 2010), ja Upseeri ja vakooja elokuvan Upseeri ja vakooja (ohj. Roman Polański, 2019) pohjana. == Lähteet == == Aiheesta muualla == * * Hiltunen, Jari Olavi: Robert Harrisia kiinnostavat antiikin ja nykyajan uhkapelit. Vetus Et Nova 26.12.2012. Luokka:Englantilaiset kirjailijat Luokka:Englantilaiset toimittajat Luokka:Vuonna 1957 syntyneet Luokka:Elävät henkilöt